***Сахам тыла барахсан***

Cахалыы саҥарар буоламмын  
Санаабын сайа этэбин,  
Сахалыы кэпсэтэр буоламмын  
Сахабынан киэн туттабын.

Норуотум сиэдэрэй ырыата,  
Норуотум бараммат баайа,  
Саҥаны, сонуну арыйар  
Аан дойду тэлэллэр аана.

Олох ханнык да түгэнигэр  
Төрөөбүт тылым абырыыр,  
Кининэн кэпсиир кыахтаахпын,  
Сахалыы туойар баҕалаахпын.

Өрүү сайда туруохтун,  
Үйэлэргэ бэриллэн истин  
Сахалыы сайаҕас саҥабыт —  
Сахам тыла барахсан.

***Егор Ноговицын***

#### ****Төрүт тылбыт****

Төрөөбүт тылбыт —  
Сахалыы саҥабыт.

Күһүҥҥү айылҕа  
Кэрэ көстүүтүн  
Хоһуйар кыахтаахпыт  
Сахалыы тылынан.

Кыһыҥҥы тымныыны  
Хоһооҥҥо холбуубут,  
Ырыаҕа ыллыыбыт  
Сахабыт тылынан.

##### *****Леонид Дьячковский*****

#### ****Саха тыла****

Саха тыла, саха тыла  
Тугун баайай, күүстээҕэй?  
Өрүү тупса-сайда турдун  
Сахам тыла барахсан.

Саха тыдла, саха тыла,  
Улуу дьоннор саҥалара,  
Элбэх поэт, учуонай  
Саха тылын билэрэ.

Саха тыла, саха тыла  
Абылаҥнаах дорҕоонун,  
Долгутар мин сүрэхпин,  
Дууһабын уонна куппун.

Саха тыла, саха тыла,  
Махтал буолун эйиэхэ,  
Өрүү үүнэ-сайда турдун  
Сахам тыла барахсан!

#### ****Саха түһүн уһансаары****

Хайа чыычаах чоргуйда диэтэргит,  
Айыылартан айдарыылаах,  
Олоҥхо дойдутун оҕото,  
 дэнэбин.

Саха түһүн уһансаары,  
Бу орто дойдуну булбутум.

Үтүө-мааны дьоннордоох,  
Сунтаартан төрүттээхпин.

Ѳбүгэ дьоммун ытыктыыбын,  
Сырдык ыраас санаабынан.  
Махтал тылбын тиэрдэбин,  
Дьолго түспүт аналбынан.

Саха саргыта уруйданнын,  
Үйэлэргэ ааттаннын.  
Дьол-соргу тосхойдун!  
Уруй-айхал буолуохтун!

#### ****Сахам тыла****

Тѳрѳѳбүт тылым  
Саха тыла,  
Үѳcкээбит сирим  
Саха сирэ!

Сахам тыла  
Бар5а баайым,  
Сахам тыла  
Сүрэ5им ымыыта.

Сахам тыла  
Алааhым мааны майгыта,  
Сахам тыла  
Дойдум сырдык дууhата.

Үүнэ тур  
Үйэлэри уӊуордаан!  
Үѳрдэ тур  
Кэскили түстээн!

Улэ барыта учугэй,

Идэ барыта бочуоттаах,

Туох улэьит буоларым

Бэйэбиттэн тутулуктаах.

Бары идэттэн биири талан

Баьылыахпын ба5арабын.

**ИЙЭ СИРБИТ**

Е. Васильев

Ийэ сирбит биһиэнэ –

Үөрэх, билии кыһата,

Үлэ-хамнас дойдута,

Үүнэ турар уйгута.

Ийэ сирбит биһиэнэ

Эрэл бигэ эркиннээх,

Эйэ, доҕор эҥэрдээх,

Инникитин кэскиллээх

Бу кэрэ үлэ, эйэ!

Үп-харчы дэлэйэ туолуох,

Үлэ-хамнас тупса туруох,

Сайдар кэмин-кэрдииһин

Үлэ үөрүү,үлэ-дьол, үлэ үүнэр сайдар суол!

**УЛААТАРЫМ БУОЛЛАР МИН**

П. Тобуруокап

Улаатарым буоллар мин

Оскуолаҕа барыа этим,

Кинигэбин, тэтэрээппин

Киртиппэккэ тутуом этэ.

Учууталым кэпсэлин

Чуумпураммын истиэҕим,

Эҥин араас дьиктини

Эбии билэн иһиэҕим.

Оо-дьэ хаһан улаатан,

Оскуолаҕа киирэбин,

Саҥа суумка кыбынан

Сарсыарда аайы сүүрэбин?

**Убай Бүөтүр**

**Үлэлиир үчүгэй**

Бэйэбит турабыт,

Бэйэбит таҥнабыт,

Бэйэбит суунабыт,

Бэйэбит аһыыбыт.

Бэл диэтэр бэйэбит

Иһити сууйабыт,

Хоспутун, дьиэбитин

Хомуйа сылдьабыт.

Үлэлиир үчүгэй

Үүнэргэ, сайдарга,

Үлэһит буолуохха,

Үлэни таптыахха!

**Василий Трофимович Тарасов**

**Сиэстэрэлэр**

Үрүмэччилии көтө-дайа

Үтүөрдэ-эмтии сылдьаллар

Үтүө-мааны майгылаах

Үрүҥ халааттаах сиэстэрэлэр.

Үөрэн-күлэн мичээрдээн

Үүнэр күнүм араҥаччылара –

Эһиги эбиккит биэбэккэлэр,

Үрүҥ халааттаах сиэстэрэлэр.